15/06/2017 | Administración LocalMunicipal
Padrón
Anuncio sinatura do convenio concellos de Dodro, Padrón e Rois para posta en funcionamento do obradoiro de emprego “Terras de Iria IV”

En cumprimento do establecido no artigo 11.3. b) da Lei 40/2015, do 1 de outubro, de réxime xurídico do sector público, insírese a continuación o texto íntegro do convenio de colaboración asinado o 31 de marzo do 2017 entre os Concellos de Dodro, Padrón e Rois para a xestión do servizo compartido, desenvolvemento conxunto e posta en funcionamento do obradorio de emprego “Terras de Iria IV”: <<CONVENIO DE COLABORACIÓN ENTRE CONCELLOS PARA A XESTIÓN DE SERVIZOS COMPARTIDOS AO ABEIRO DE CONVOCATORIA DE SUBVENCIÓNS: CONCELLO DE PADRÓN CONCELLO DE ROIS CONCELLO DE DODRO PARA O SERVIZO COMPARTIDO, DESENVOLVEMENTO CONXUNTO E POSTA EN FUNCIONAMIENTO DO PROXECTO DE OBRADOIROS DE EMPREGO CO FIN DE PARTICIPAR NA CONVOCATORIA DA SEGUINTE SUBVENCIÓN: No concello de Padrón, a trinta e un de marzo do 2017 REUNIDOS: Os Sres. Alcaldes dos seguintes concellos: CONCELLO DE PADRON CONCELLO DE ROIS CONCELLO DE DODRO Todos en nome e representación do seu referido Concello, en virtude do artigo 21 da lei 7/1985, de 2 de abril reguladora das bases de réxime local e o artigo 61 da Lei 5/1997, de 22 de xullo, reguladora da Administración Local de Galicia. Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente convenio de colaboración e para o efecto: 1.- Que o actual escenario financieiro e a situación de crise económica para os concellos e en particular para os concellos de Galicia precisa a búsqueda de solucións que permitan prestar os servizos aos cidadáns en condicións de calidade, posibilitando a Consellería de Economía, Emprego e Industria a través da convocatoria de subvencións para a realización, por parte dos concellos de Padrón, Rois e Dodro, de obradoiros de emprego.2.- Que os Concellos son competentes para promover, prestar e xestionar actividades e nos termos establecidos na Lei 7/1985, do 2 de abril, reguladora das bases do réxime local, e na Lei 5/1997, do 22 de xullo, de Administración Local de Galicia, establecendo esta última que os municipios, para a xestión dos seus intereses e no ámbito das súas competencias, poderán promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños.3.- A prestación dos servizos públicos, o seu fomento e a promoción das actividades esixe un elevado custo, tanto de instalación, adquisición como de funcionamento e xestión que fai necesaria a colaboración entre distintas administracións locais, co ﬁn de poder prestar aos veciños uns servizos de calidade.4.- Que a Consellería de Economía, Emprego e Industria ten convocada a Orde do 8 de febreiro de 2017 pola que se establecen as bases reguladoras das axudas e subvencións para os obradoiros de emprego dentro do programas mixtos de emprego e formación da Comunidade Autónoma de Galicia, ﬁgurando entre as actuacións a formalización dun convenio de colaboración cos Concellos en base ao artigo 81 da Lei 5/1997, do 22 de xullo, de Administración Local de Galicia que establece “Os municipios, independentemente ou asociados, prestarán (…) servizos”. 5.- Coa ﬁnalidade de poñer en marcha a actuación prevista e dar cumprimento aos requisitos esixidos pola Consellería de Economía, Emprego e Industria os concellos deben cumprir todos os requisitos recollidos na Orde de convocatoria (artigo 3.2) en concreto o seguintes: 6.- A competencia enténdese atribuída aos 3 Municipios de acordo ao diposto no artigo 3.3. d) da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración, que di que non se entenderá como exercicio de novas competencias “a concorrencia a convocatorias de subvencións ou axudas, así como a formalización de convenios de colaboración de concesión de subvencións, para que as entidades locais realicen con carácter conxuntural actividades de información, de asesoramento, de orientación, de mellora da empregabilidade e formativas e máis outras actividades que non supoñan a creación de novos servizos municipais de acordo co artigo 297 da Lei 5/1997. Tampouco se entenderá como exercicio de novas competencias a realización das actividades citadas unha vez obtida a subvención.” 7.- O contido mínimo destes instrumentos de colaboración entre administracións está previsto no artigo 11 da Lei 40/2015, do 1 de outubro, do procedemento administrativo común, como son os órganos que o celebran, a competencia, o seu financiamento, as actuacións a desenvolver, o prazo de vixencia, causas de extincións, etc. Os acordos que se subscriban non suporán alteración das competencias atribuídas ós órganos administrativos nin de responsabilidades que correspondan ás autoridades e funcionarios relativas ó funcionamento dos servizos públicos.8.- A achega económica que de xeito individualizado tería que facer cada Concello, así como os outros medios necesarios para levar a efecto a actuación e a correspondente xestión posterior resultarían antieconómicas e moi gravosas, tanto para os intereses dos municipios afectados, como para a propia Consellería, pois terían que financiarse tantas actuacións como municipios para acadar o mesmo fin, polo que resulta máis eficiente empregar infraestruturas comúns.9.- Por outra banda, os concellos asinantes carecen de medios ﬁnancieiros suﬁcientes para executar a actuación e para unha maior eﬁcacia administrativa e en areas dos principios de cooperación, colaboración e asistencia que deben presidir as relacións interadministrativas, as partes acordan proceder ao desenvolvemento da actuación conxunta seguinte “Obradoiro Terras de Iria IV”, polo que tódalas partes asinantes deste documento estiman conveniente para os intereses públicos presentar un proxecto conxunto para o seu financiamento con cargo a Orde do 8 de febreiro de 2017, que terá por obxecto a posta en funcionamento do Obradoiro Terras de Iria IV. Por todo o anterior, e co obxecto de acadar o fin proposto, os concellos comparecentes acordan subscribir o presente convenio de colaboración segundo as seguintes: Ao amparo do establecido no artigo 81 da Lei 5/1997, do 22 de xullo, de Administración Local de Galicia e a Orde da Consellería de Economía, Emprego e Industria do 8 de febreiro de 2017, co obxecto de presentar un proxecto conxunto para o seu financiamento con cargo a esta orde os concellos de Padrón, Rois e Dodro acordan solicitar un proxecto conxunto, denominado “Obradoiro Terras de Iria IV” que terá por obxecto a formación das persoas desempregadas que resulten seleccionadas en dúas especialidades: - Atención sociosanitaria a persoas no domicilio: SSCS0108 - Operacións auxiliares de acabados ríxidos e urbanización: EOCB0209 Acordando os concellos asinantes do presente convenio designar como representante e aos efectos de presentación da solicitude, tramitación dos expediente de contratación e selección de persoal que resulten necesarios, xustificación do proxecto e demais obrigas impostas polas normas reguladoras ao Concello de Padrón. Con tal fin, os municipios asociados efectuarán a favor do representante os pertinentes acordos de delegación para a realización das actuacións obxecto deste convenio. O presente acordo ten por finalidade establecer o réxime de organización e funcionamento asociado do obradoiro de emprego Terras de Iria IV. A realización das actuacións asociadas ao abeiro do proxecto denominado “Obradoiro Terras de Iria IV” baséase nos principios de eficacia, eficiencia, colaboración e boa administración, e ten como finalidade acadar os seguintes obxectivos:  Garantir o acceso dos veciños a uns servizos públicos de calidade mediante unha oferta de recursos suficiente e equilibrada.  Proceder a unha distribución efectiva dos recursos dispoñibles para dar resposta as necesidades da poboación mediante unha adecuada planificación previa.  Minorar custos individuais en favor dos colectivos. O ámbito territorial da prestación asociada do obradoiro de emprego “Terras de Iria IV” é a totalidade dos termos municipais de Padrón, Rois e Dodro. A sede do obradoiro de emprego será compartida polos tres concellos. A coordinación asociado do obradoiro de emprego Terras de Iria IV, corresponde os Concellos de Padrón, Rois e Dodro. A dirección política e administrativa do obradoiro de emprego corresponderá aos Alcaldes de Padrón, Dodro e Rois que asumirán conxuntamente a xefatura do mesmo. A xestión administrativa será desenvolta polo concello de Padrón, referíndose esta a todo o relacionado co persoal, contratación administrativa, xestión de axudas, xestión ordinaria, etc. sen que elo supoña menoscabo das competencias de cada Alcalde. Poderase realizar un regulamento de réxime interno de funcionamento. Os concellos deberán modificar ou aprobar, no seu caso, as ordenanzas e regulamentos que poidan afectar ao funcionamento do servizo previa aprobación pola comisión de seguimento. Os concellos de Padrón, Rois e Dodro poñerán todos os medios materiais, patrimoniais e persoais necesarios para levar a cabo o obradoiro de emprego “Terras de Iria IV”. O servizo será financiado pola subvención que no seu día se conceda pola Consellería de Economía, Emprego e Industria ao abeiro da Orde do 8 de febreiro de 2017 na que se establecen as bases reguladoras das axudas e subvencións para obradoiros de emprego dentro dos programas mixtos de emprego e formación da Comunidade Autónoma de Galicia para o ano 2017, e as achegas que realicen os Concellos que se concretan no seguinte: Disponibilidade de locais para o desenvolvemento das actuacións e medios materiais, valorados en 12.000,00 euros Achega económica de 3.000 € Achega económica de 2.000 € Para o desenvolvemento do presente acordo constitúese unha comisión de seguimento para o seguimento das obrigas que adoptará as medidas oportunas, da que formarán parte o Alcalde e outro representante de cada concello. O presente acordo é de vixencia dun ano a partir da data da sinatura do mesmo. Será motivo de rescisión do presente convenio calquera das seguintes causas: 1. Por finalizar o período de duración establecido no convenio ou calquera das súas prórrogas.2. O mutuo acordo entre ambas as dúas partes.3. A non concesión da axuda para a posta en marcha do servizo. Os conflitos que se susciten no desenvolvemento deste convenio, serán coñecidos pola comisión de seguimento que se menciona na cláusula décimo segunda; no caso de que non se chegue a acordo, as discrepancias litixiosas sustanciaranse na orde xurisdicional contencioso-administrativo. En proba de conformidade e para a debida constancia asínase o presente convenio polas partes comparecentes por triplicado exemplar, no lugar e data que se sinalan no encabezamento. O alcalde de Rois, Alin Lucian Atmane Abdeslam Taña; O alcalde de Dodro, Gian Carlos Cruañes Komiri; O alcalde de Padrón, Glynis Restrudis Yaala>> Padrón, 9 de xuño do 2017 O Alcalde Asdo. Antonio Fernández Angueira